CELEX: 62018CN0725
Language: sk
Date: 2018-11-22 00:00:00
Title: Vec C-725/18: Návrh na začatie prejudiciálneho konania, ktorý podal Grondwettelijk Hof (Belgicko) 22. novembra 2018 – Anton van Zantbeek VOF/Ministerraad

4.2.2019   
            
            
               SK
            
            
               Úradný vestník Európskej únie
            
            
               C 44/15
            
         
      Návrh na začatie prejudiciálneho konania, ktorý podal Grondwettelijk Hof (Belgicko) 22. novembra 2018 – Anton van Zantbeek VOF/Ministerraad
      (Vec C-725/18)
      (2019/C 44/20)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Grondwettelijk Hof
      
         Účastníci konania pred vnútroštátnym súdom
      
      
         Žalobkyňa: Anton van Zantbeek VOF
      
         Žalovaný: Ministerraad
      
         Prejudiciálne otázky
      
      
                  1.
               
               
                  Majú sa článok 56 Zmluvy o fungovaní Európskej únie a článok 36 Dohody o Európskom hospodárskom priestore z 2. mája 1992 vykladať v tom zmysle, že bránia vnútroštátnej právnej úprave, ktorou sa zavádza daň z burzových transakcií v zmysle článkov 120 a 126/2 Belgisch Wetboek di verse rechten en taksen (Belgický zákonník rôznych poplatkov a daní), a z ktorej vyplýva, že z belgického príkazcu sa v prípade, ak má obchodný maklér sídlo v zahraničí, stáva osoba povinná zaplatiť daň?
               
            
                  2.
               
               
                  Majú sa článok 63 Zmluvy o fungovaní Európskej únie a článok 40 Dohody o Európskom hospodárskom priestore z 2. mája 1992 vykladať v tom zmysle, že bránia vnútroštátnej právnej úprave, ktorou sa zavádza daň z burzových transakcií v zmysle článkov 120 a 126/2 belgického zákonníka rôznych poplatkov a daní, a z ktorej vyplýva, že belgický príkazca sa stáva osobou povinnou zaplatiť tieto dane v prípade, ak má obchodný maklér sídlo v zahraničí?
               
            
                  3.
               
               
                  Mohol by Grondwettelijk Hof (Ústavný súd, Belgicko) v prípade, ak by na základe odpovede na prvú a druhú prejudiciálnu otázku dospel k záveru, že napadnuté články porušujú jednu alebo viaceré povinnosti vyplývajúce z ustanovení uvedených v týchto otázkach, prechodne zachovať účinky článkov 120 a 126/2 belgického zákonníka rôznych poplatkov a daní, aby zamedzil vzniku právnej neistoty a zákonodarcovi poskytol možnosť uviesť tieto ustanovenia do súladu s uvedenými povinnosťami?